#  О б р а з л о ж е њ е

# Одлуке o изменама и допунама одлуке о буџету

**општине Ћуприја за 2023. годину**

 Законски основ за доношење Одлуке о изменама и допунама одлуке о буџету општине Ћуприја за 2023. годину садржан је у члану 63. Закона о буџетском систему – Ребалансом буџета врши се усклађивање прихода и примања и расхода и издатака буџета на нижем, вишем или истом нивоу.

 Овом изменом обим буџета је повећан за износ од 79.833.000,00 динара по свим изворима финансирања (54.778.000,00 динара из средстава буџета и 25.055.000,00 динара из других извора финансирања).

 У приходном делу очекиван је раст пореза на доходак, добит и капиталне добитке, пореза на имовину, донација и помоћи од међународних организација, трансфера од других нивоа власти и примања од продаје непокретности.

 Општина Ћуприја је конкурисала код EU PRO PLUS на Јавном позиву за пројекте пословне инфраструктуре, и за пројекат Изградње дистрибутивне трафостанице у „Минел“ индустријској зони одобрен је износ од 168.547,00 евра – 85% (учешће локалне самоуправе је 29.744,00 евра – 15%). Пројекат ће бити реализован до краја текуће године.

 Решењем о распореду и коришћењу средстава за суфинансирање израде развојних докумената регионалног развоја кроз Програм Кабинета министра без портфеља задуженог за координацију равномерног регионалног развоја – општини Ћуприја је прихваћен пројекат „Израда пројектно – техничке документације реконструкције општинског пута од индустријске зоне Добричево - Ћуприја до Ресавица - села Деспотовац“ у укупном износу од 7.583.000,00 динара (учешће општине Ћуприја од 2.528.000,00 динара и Министарства у износу од 5.054.400,00 динара), што је само прва фаза пројекта реконструкције општинског пута од индустријске зоне Добричево - Ћуприја до Ресавица - села Деспотовац, чија реализација ће почети у 2024. години.

 Општина Ћуприја је за куповину уџбеника у школској 2023/2024. години издвојила 17.000.000,00 динара.

Код Општинске управе повећан је износ средстава за трошкове јавне расвете на територији општине Ћуприја за 23.000.000,00 динара, а за трошкове општинске управе за електричну енергију за 4.000.000,00 динара.

 За измирење дуговања према ЈП „Србија воде“ извршено је повећање апропријације у износу од 5.000.000,00 динара.

Код Туристичке организације је извршено повећање износа додељених апропријација за 2.000.000,00 динара за трошкове организације концерта поводом Дана општине Ћуприја.

Код Установе за спорт СЦ „Ада“ је због поскупљења цена горива и раста трошкова одржавања отворених базена „Славија“ извршено повећање износа додељених апропријација за 1.200.000,00 динара.

Код осталих корисника буџета извршене су ситније корекције или није било промена финансијских планова.